Danuta Rymar

eta|Danuta Rymar prezentas

eta|Danuta Rymar - Reunuiĝo de Diplomiĝintoj de Medicina Akademio

eta|Danuta Rymar (2024)

eta|Apudvistula bulteno - Danuta Rymar: Aŭrore, dum antaŭprintempo

eta|Danuta Rymar: La Nigra Perlo

eta|Afiŝo pri la pentraĵgalerio "Pegazo-Impulso" la 9-an de novembro 2009 en Kulturdomo de Podgórze

Danuta RYMAR (naskiĝis en 1944 en Potok (regiono Kielce), en la regiono de Kielce) estas pola esperantistino, kuracistino, pentristino kaj poetino.

 Biografio 

Ŝi pasigis sian infanaĝon kaj junecon en Czeladź, kie ŝi finis bazlernejon kaj mezlernejon, kaj en 1962 ŝi pasis la abiturientan ekzamenon. Poste ŝi ekstudis ĉe la Medicina Fakultato de la Medicina Akademio en Krakovo. Ŝi finstuis en 1969 akirante la medecinan diplomon. Ŝi specialiĝis en pediatrio.

Post la studoj ŝi laboris interalie en la Reŭmatologia Hospitalo en Klimontów, en la Infanhospitalo en Będzin, en infanaj ambulancoj en Łagisza, Dąbrowa Górnicza, Ząbkowice Będzińskie kaj Mierzęcice, kaj en novnaskita sekcio de la akuŝhospitalo en Będzin kaj Dąbrowa Górnicza. Dum kvin jaroj ŝi deĵoris en la ambulanco de krizaj medicinaj servoj en Sosnowiec. Ŝi devis fini sian profesian praktikon en 1979 pro serioza sanproblemo.

Kiam ŝi translokiĝis al Krakovo en 1978, ŝi komencis novan vivetapon, kunigante prizorgon pri infanoj kun socia kaj arta agado. 

Fasciniĝinte pri la lingvo Esperanto jam dum la studoj, dum multaj jaroj ŝi fariĝis longjara membro de la Esperanto-Klubo, kaj poste aktivis en la Krakova Societo de Esperantistoj. En la jaroj 1993–1997 ŝi estis prezidantino de tiu ĉi societo. Inter 1987 kaj 2000 ŝi ekaktiviĝis en agado de la societo laŭ invito de Zuzanna Ćwiklińska kaj Marian Kostecki. En 2025 ŝi aliĝis al la reaktivigita Krakova Societo ESPERANTO.

Ŝi estas amanto de la naturo kaj pasiulo pri ĝardenkulturo. Dum multaj jaroj ŝi agis en la Ĝardena Asocio „ROD Za Torem” en Krakovo, kaj fariĝis prezidantino de la asocio. Ŝi gvidis viglan kulturan agadon tie, organizante artajn eventojn, konkursojn kaj ekspoziciojn. La ĝardeno fariĝis por ŝi spirita rifuĝejo kaj fonto de krea inspiro. Tie ankaŭ okazis la premiero de ŝia teatraĵo „Zatroskani marzyciele” („Maltrankvilaj Revemuloj”). Pro sia multjara socia agado ŝi estis distingita en 2006 per la Arĝenta Insigno de Merita Ĝardenisto fare de la Małopolska Filio de la Pola Asocio de Ĝardenistoj.

 Verkaro 

Ekde infanaĝo ŝi pasiiĝis pri desegnado. Ŝi kreis lernejajn gazetetojn, afiŝojn kaj salutkartojn. Ekde la jaro 2000 ŝi pentras per oleofarboj. Ĝis nun ŝi kreis ĉirkaŭ 30 pentraĵojn, ĉefe pejzaĝojn, portretojn kaj neanimitajn pentraĵojn. Ŝia pentrarto havas klare metaforan karakteron – en preskaŭ ĉiu verko estas kaŝita, simbola mesaĝo. Ŝiaj verkoj estis prezentitaj, interalie en 2010 kaj 2012, en la Kulturcentro Podgórze en Krakovo, kun muzika akompano de Anna Ramza kaj Joachim Kołpanowicz.

Rymar estas ankaŭ aŭtorino de tri libroj en la pola:
	„Serca Topoli” eta|Danuta Rymar: Poezia vespero "Koroj de Poplo" Poezia vespero "Koroj de Poplo" la 20-an de septembro 2008, en la Kulturdomo "Podgórze", en Krakovo (esp. „Koroj de Poplo”) – poemaro, eldonita en Krakovo en 2008,
	„Czarna Perła” (esp. „Nigra Perlo”) – noveloj ilustritaj per fotoj kaj pentraĵoj faritaj de la aŭtorino, eldonita en 2000,
	„Tajemniczy Orzech” (esp. „Mistera Nukso”) – noveloj kaj poemoj ilustritaj per fotoj, eldonita en 2023.

Nuntempe ŝi laboras pri nova libro titolita „Ryclem”.

Ŝia verkaro enhavas multajn aŭtobiografiajn elementojn, ofte kunligantajn ĉiutagaĵojn kun literatura fikcio. Multaj el ŝiaj poemoj – interalie „Aŭrore” kaj „Koro de Poplo” – estis publikigitaj en Esperanto en la revuo „Apudvistula Bulteno” (en la pola „Nadwiślański Biuletyn”).

 Privata vivo 

Ŝi estis edziniĝinta al Andrzej Rymar, kun kiu ŝi havas du filojn: Dariusz kaj Krzysztof.

Referencoj

Kategorio:Polaj esperantistoj